10. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Οικ. 33382 της 26/31 Οκτ. 1977 (ΦΕΚ Β' 1081) Περί καθορισμού στοιχείων για την εφαρμογή του Νόμ. 720/77 (άρθρ. 1). Έχοντας υπόψη: 1.Τον Νόμ. 720/77 "περί εξαιρέσεως της κατεδαφίσεως κλπ.". 2.Την ανάγκη ταχείας εφαρμογής του ανωτέρω νόμου, αποφασίζουμε: Καθορίζουμε τα απαιτούμενα στοιχεία για την υποβολή της συμπληρωματικής δηλώσεως που απαιτείται για την εξαίρεση από κατεδάφιση των αυθαιρέτων κτισμάτων (άρθρ. 1 παρ. 2β) ως κάτωθι: 1.Συμπληρωματική δήλωση που θα περιέχει: "α)Πλήρη στοιχεία ταυτότητος του ενδιαφερομένου καθώς επίσης και -Ονοματεπώνυμο και όνομα πατρός του ενδιαφερομένου -Διεύθυνση μονίμου κατοικίας ή επαγγελματικής στέγης του ενδιαφερομένου όπου θα σημειώνεται το Αστυνομικό Τμήμα στο οποίο υπάγεται και η Οικονομική Εφορία στην οποία υποβάλλεται η ετήσια δήλωση φόρου εισοδήματος". Το εδάφ. α' αντικαταστάθηκε ως άνω από την απόφαση αριθ. Γ.15212/18 Μαΐου-5 Ιουν. 1978 (ΦΕΚ Β' 515). β)Γενική περιγραφή του αυθαιρέτου κτίσματος γ)Ακριβή θέση του αυθαιρέτου κτίσματος. δ)Απαιτουμένη δαπάνη για την μη κατεδάφιση σύμφωνα με τις διατάξεις του Νόμ. 720/77 (άρθρ. 2) (πινάκιον). ε)Ανεπιφύλακτον αποδοχή του δηλούντος των υποχρεώσεών του που αναφέρονται στην παρ. 2α του άρθρ. 1 του Νόμ. 720/77. 2.Τοπογραφικό διάγραμμα οικοπέδου υπό κλίμακα 1:200 όπου θα αποτυπούται σαφώς η θέση των διαφόρων νομίμων ή αυθαιρέτων κτισμάτων, η εμβαδομέτρηση τούτων, η επιφάνεια του οικοπέδου και οι όροι δομήσεως της περιοχής (διπλούν). 3.Ακριβές τοπογραφικό (οδοιπορικό περιοχής) στις περιπτώσεις όπου η θέση του οικοπέδου δεν καθορίζεται επακριβώς από το τοπογραφικό διάγραμμα της προηγουμένης παραγράφου (διπλούν). 4.Κατόψεις - τομαί - προσόψεις ολοκλήρου της κατασκευής με σαφή διαχωρισμό των αυθαιρέτων τμημάτων στις περιπτώσεις που δεν είναι ολόκληρος η οικοδομική αυθαίρετος (διπλούν). 5.Υπευθύνους δηλώσεις αναθέσεως και αποδοχής επιβλέψεως συνεχίσεως ημιτελών εργασιών από αρμόδιο τεχνικό εφ' όσον απαιτούνται για την αποπεράτωση του μη κατεδαφιζομένου κτίσματος. Η υποβολή των συμπληρωματικών δηλώσεων αρχίζει από της δημοσιεύσεως της παρούσης και επί χρονικόν διάστημα ενός έτους. Τόσο η συμπληρωματική δήλωση της παρ. 2β όσο η της παρ. 2α του άρθρ. 1 του Νόμ. 720/77 θα (Αντί για τη σελ. 320,13) Σελ. 320,13(α) Τεύχος 726 - Σελ. 27 Αυθαίρετες κατασκευές 23.Δ.ε.9-10 καταχωρούνται σε ειδικό βιβλίο αριθμούμενο κατά σελίδα και θεωρούμενο από τον προϊστάμενο της Υπηρεσίας προ της χρήσεως. Στις περιπτώσεις χρησιμοποιήσεως περισσοτέρων βιβλίων η αρίθμηση θα είναι συνεχής. Κάθε δήλωση θα χαρακτηρίζεται μονοσήμαντα από την σελίδα του βιβλίου και τον αύξοντα αριθμό καταχωρήσεως. Η αρίθμηση θα γίνεται έτσι ώστε κάθε σελίδα να περιλαμβάνει και τις δύο αντικείμενες όψεις του βιβλίου. Η καταχώρηση θα αρχίζει από την αριστερά όψη όπου θα καταγράφεται ο αύξων αριθμός, η ημερομηνία υποβολής αρχικής δηλώσεως της παρ. 2α του άρθρ. 1, ονοματεπώνυμον ενδιαφερομένου και τα στοιχεία του αυθαιρέτου. Στη δεύτερη όψη θα καταγράφεται εν συνεχεία η ημερομηνία υποβολής συμπληρωματικής δηλώσεως της παρ. 2β του άρθρ. 1 και η τελική καταχώρηση του νομίμου οριστικού τίτλου μη κατεδαφίσεως και συνεχίσεως των εργασιών εφ' όσον πρόκειται για ημιτελείς κατασκευές και η οποία καταχώρηση γίνεται αφού προσκομισθεί από τον ενδιαφερόμενο το σχετικόν διπλότυπον πληρωμής Αης δόσεως εισφοράς του άρθρ. 2 βάσει σημειώματος χορηγουμένου υπό της Υπηρεσίας χωρίς το οποίο είναι απαράδεκτη η παραλαβή της συμπληρωματικής ως άνω δηλώσεως. Στις περιπτώσεις αυθαιρέτων κτισμάτων που έχουν πλήρως κατασκευασθεί ο οριστικός τίτλος μη κατεδαφίσεως θα είναι το αντίγραφον της συμπληρωματικής δηλώσεως της παρ. 2β του άρθρ. 1 επί του οποίου τίθεται ειδική σφραγίδα (συνημ. δείγμα αριθ. 1). Στις περιπτώσεις τέλος που τα μη κατεδαφιζόμενα αυθαίρετα είναι ημιτελή ο οριστικός τίτλος μη κατεδαφίσεως αλλά και άδεια συνεχίσεως εργασιών μέχρι αποπερατώσεως του κτίσματος θα είναι πάλι το αντίγραφο της συμπληρωματικής δηλώσεως της παρ. 2β του άρθρ. 1 του Νόμ. 720/77 επί του οποίου τίθεται επίσης ειδική σφραγίδα (δείγμα 2). Η συνέχιση των, βάσει νομίμου αδείας, εργασιών οικοδομής οι οποίες είχαν κοπεί λόγω αυθαιρέτων κατασκευών δύναται να επιτραπεί αμέσως μετά την χορήγηση του θεωρημένου αντιγράφου της 1ης Δηλώσεως της παρ. 2α του άρθρ. 1 του Νόμ. 720/77 (προσωρινός τίτλος) υπό την προϋπόθεση ότι ουδεμία εργασία θα γίνει στην περιοχή του αυθαιρέτου προς αποπεράτωσή του. Η υποβολή της συμπληρωματικής δηλώσεως προς οριστικήν μη κατεδάφιση του αυθαιρέτου θα γίνεται μαζί με το διπλότυπον αποδεικτικού πληρωμής Αης δόσεως εισφοράς σύμφωνα με τις διατάξεις του άρθρ. 2 του Νόμ. 720/77 βάσει του αναφερομένου ποσού εισφοράς εις την υπεύθυνο δήλωση. Στις περιπτώσεις αυθαιρέτων πολυορόφων οικοδομών εκτός σχεδίου ή κτισμάτων σε παραδοσιακούς οικισμούς η Πολεοδομική Υπηρεσία θα χορηγεί οριστικόν τίτλον μη κατεδαφίσεως και τυχόν συνεχίσεως των εργασιών μετά από έγκριση της αρμοδίας αρχιτεκτονικής επιτροπής γιατί σ' αυτές τις περιπτώσεις είναι δυνατή η εφαρμογή της παρ. 9 του άρθρ. 2 του Νόμ. 720/77. Σελ.320,14(α) Τεύχος 726 – Σελ.28 15 cm ΔΕΙΓΜΑ 1 ΟΝ ΤΙΤΛΟΣ ΥΠΗΡΕΣΙΑΣ      Αρ. Διπλοτ. Ταμείου….. ΤΙΤΛΟΣ ΟΡΙΣΤΙΚΗΣ ΜΗ ΚΑΤΕΔΑΦΙΣΕΩΣ ΑΥΘΑΙΡΕΤΟΥ Η παρούσα κατετέθη σήμερον την …..έχει δε αυξ. αριθ……..και αποτελεί οριστικόν τίτλον μη κατεδαφίσεως αυθαιρέτου σύμφωνα με την παρ. 3 του άρθρ. 1 του Νόμ. 720/77. Ολική επιφάνεια αυθαιρέτου……...………… Μορφή οικοδομής (ισόγειος-διόροφος κλπ.) ΣΦΡΑΓΙΣ                              Ο                      ΕΝΤΕΤΑΛΜΕΝΟΣ ΥΠΑΛΛΗΛΟΣ Η υποβολή της δηλώσεως συνεπάγεται ανεπιφύλακτον αποδοχή των δικαιωμάτων του Δημοσίου που αναφέρονται στο Νόμ. 720/77 και ιδιαίτερα άρθρ. 1 παρ. 2 α -άρθρ. 2 παρ. 9. 15cm ΔΕΙΓΜΑ 2 ον ΤΙΤΛΟΣ ΥΠΗΡΕΣΙΑΣ     Αρ. Διπλοτ. Ταμείου…… ΤΙΤΛΟΣ ΟΡΙΣΤΙΚΗΣ ΝΟΜΙΜΟΠΟΙΗΣΕΩΣ ΑΥΘΑΙΡΕΤΟΥ Η παρούσα κατετέθη σήμερον την ….. έχει δε αύξ. αριθ. …….και αποτελεί οριστικόν τίτλον μη κατεδαφίσεως αυθαιρέτου και συνεχίσεως των εργασιών προς αποπεράτωσιν του αυθαιρέτου εφ’ όσον συντρέχουν οι περιπτώσεις του άρθρ. 1 περί εξαιρέσεως. Ολική επιφάνεια αυθαιρέτου…………………… Μορφή οικοδομής (περιγραφή) Ο ΣΦΡΑΓΙΣ    ΕΝΤΕΤΑΛΜΕΝΟΣ ΥΠΑΛΛΗΛΟΣ Η υποβολή της δηλώσεως συνεπάγεται ανεπιφύλακτον αποδοχή των δικαιωμάτων του Δημοσίου που αναφέρονται στο Νόμ. 720/77 και ιδιαίτερα άρθρ. 1 παρ. 2 α  – άρθρ. 2 παρ. 9. 23.Δ.ε.10 Αυθαίρετες κατασκευές Αυθαίρετες κατασκευές 23.Δ.ε.10 23.Δ.ε.10 Αυθαίρετες κατασκευές 